Josep Tarradellas

Josep Tarradellas i Joan (Cervelló, Baix Llobregat, 1899ko otsailaren 19a - Bartzelona, 1988ko ekainaren 10a) katalan politikaria izan zen.

Gaztetan, hainbat erakunde politiko eta sindikal nazionalista eta ezkertiarreko kidea izan zen. 1931n, Esquerra Republicana de Catalunyako idazkari orokorra izendatu zuten. Konstituzio Gorteetan diputatua izanik, Francesc Maciàren agindupean kontseilaria ere bazen.

Frantzian erbesteratuta 1939tik, 1954an kanpoko Generalitateko presidente izendatu zuten (125.a). 1977ko urrian, Adolfo Suárez eta Joan Karlos I.arekin hitzartu ondoren, Kataluniara Generalitateko presidente gisa itzuli ahal izan zen. Iristean, «Ja soc aqui!» («Hemen naiz jadanik!») iragarri zuen. Nazio-batasuneko gobernua osatu zuen instituzio demokratikoak berriz abian jartzeko. 1980ko Kataluniako Parlamenturako lehenengo hauteskundeekin bukatu zen haren presidentetza, Jordi Pujolek ordezkatu zuenean.

 Ikus, gainera 
 Kataluniako Generalitateko presidenteen zerrenda
 Espainiako Trantsizio Demokratikoa

Kategoria:Baix Llobregat eskualdeko jendea
Kategoria:Kataluniako Generalitateko presidenteak
Kategoria:Espainiako Trantsizio Demokratikoa
Kategoria:ERCko politikariak
Kategoria:Espainiako diputatuak
Kategoria:Kataluniako frankismoaren erbesteratuak
Kategoria:Bartzelonan hildakoak
Kategoria:ERCko diputatuak Kataluniako Parlamentuan